《采莲曲二首 其二》
宋代·邓林

采莲莫采花，花心有莲子。莲子未可餐，花心苦无比。

采莲莫采叶，留叶制郎衣。自从采莲去，冷落鸳鸯机。

郎在寒江千里外，莲叶莲花不成采。无因折藕被丝牵，惹起春愁溟似海。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。